《少稷劝饮每作色明远忽拂袖去戏呈》
宋代·韩元吉

无多酌我盖司隶，不能满觞田将军。
坐中幸免沐猴舞，且复周将非贵人。
人言劲饮无恶意，君胡作恶使客起。
少陵亦遭田父肘，况我忘形友君子。
从今勿劝亦勿辞，我欲眠时君自归。
先生一斗一石醉，莫问喧争与嘲戏。

作者简介：韩元吉(1118～1187),南宋词人。字无咎，号南涧。汉族，开封雍邱（今河南开封市）人，一作许昌（今属河南）人。韩元吉词多抒发山林情趣。著有《涧泉集》、《涧泉日记》、《南涧甲乙稿》、《南涧诗余》。存词80余首。